A Bizottság 510/1999/EK rendelete
(1999. március 8.)
a nyersdohányágazatban egyes határidők megállapítása, valamint a termőterületeket meghatározó II. melléklet vonatkozásában a 2848/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1636/98/EK rendelettel [1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 7. és 11. cikkére,
mivel a Tanácsnak az 1999., 2000. és 2001. évi betakarításra a maximális garanciaküszöböket meghatározó bizottsági javaslatra [3] vonatkozó határozata hiányában a tagállamok az 1999. évi betakarítás tekintetében nem tudják betartani a termeltetési szerződések megkötésére, illetve a termelőknek történő kvótamegállapítások kibocsátására meghatározott határidőket, melyek a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak megállapításáról szóló, 1998. december 20-i 2848/98/EK bizottsági rendeletben [4] kerültek megállapításra; mivel ezeket a határidőket meg kell hosszabbítani;
mivel a 2075/92/EGK rendelet 5. cikkének a) pontja szerint a jövedelemtámogatásnak az a feltétele, hogy a dohánylevél az egyes fajtákra meghatározott termőterületről származzon;
mivel a 2848/98/EK rendelet 8. cikke szerint e termőterületeket a 2848/98/EK rendelet II. melléklete rögzíti;
mivel azt követően, hogy Franciaország kérte Île de France felvételét a II. csoport termőterületeinek jegyzékébe, kiderült, hogy Île de France már számos nyelvi változatban szerepelt, ám a Provance-Alpes-Côte d’Azur, Picardie, Nord-Pas-de-Calais, Normandia és Réunion régiói hiányoztak, valamint azt követően, hogy Németország Mecklenburg-Vorpommern felvételét a III. csoport termőterületeinek jegyzékébe a "westliches" jelző nélkül kérte, módosítani kell a 2848/98/EK rendelet elismert termőterületeket felsoroló II. mellékletét;
mivel ezeket az intézkedéseket azonnal alkalmazni kell;
mivel az e rendeletben előírt intézkedések összhangban vannak a Nyersdohánypiaci Irányítóbizottság véleményével,
ELFOGADTA EZT A RENDELETET:
1. cikk
A 2848/98/EK rendelet a következőképpen módosul:
1. Az 55. cikk a következő (2) és (3) bekezdéssel egészül ki:
"(2) Az 1999. évi betakarításra a 22. cikk (3) bekezdésétől eltérően a tagállamok az egyetlen csoporthoz sem tartozó egyéni termelők és a termelői csoportok részére legkésőbb április 15-ig kibocsátják a kvótamegállapításokat.
(3) Az 1999. évi betakarításra a 10. cikk (1) bekezdésétől eltérően a termeltetési szerződéseket - vis maior eseteit kivéve - legkésőbb június 30-ig kell megkötni.";
2. A II. melléklet helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó minden tagállamban.
Kelt Brüsszelben, 1999. március 8-án.